CELEX: 32018R1482
Language: sk
Date: 2018-10-04 00:00:00
Title: Nariadenie Komisie (EÚ) 2018/1482 zo 4. októbra 2018, ktorým sa mení príloha I k nariadeniu Európskeho parlamentu a Rady (ES) č. 1334/2008, pokiaľ ide o kofeín a teobromín (Text s významom pre EHP)

5.10.2018   
               
               
                  SK
               
               
                  Úradný vestník Európskej únie
               
               
                  L 251/19
               
            
         NARIADENIE KOMISIE (EÚ) 2018/1482
         zo 4. októbra 2018,
         ktorým sa mení príloha I k nariadeniu Európskeho parlamentu a Rady (ES) č. 1334/2008, pokiaľ ide o kofeín a teobromín
         (Text s významom pre EHP)
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na nariadenie Európskeho parlamentu a Rady (ES) č. 1334/2008 zo 16. decembra 2008 o arómach a určitých zložkách potravín s aromatickými vlastnosťami na použitie v potravinách a o zmene a doplnení nariadenia Rady (EHS) č. 1601/91, nariadení (ES) č. 2232/96 a (ES) č. 110/2008 a smernice 2000/13/ES (1), a najmä na jeho článok 11 ods. 3,
         so zreteľom na nariadenie Európskeho parlamentu a Rady (ES) č. 1331/2008 zo 16. decembra 2008, ktorým sa ustanovuje spoločný postup schvaľovania prídavných látok v potravinách, potravinárskych enzýmov a potravinárskych aróm (2), a najmä na jeho článok 7 ods. 5,
         keďže:
         
                     (1)
                  
                  
                     V prílohe I k nariadeniu (ES) č. 1334/2008 je stanovený zoznam Únie obsahujúci arómy a východiskové materiály schválené na použitie v potravinách a na nich, ako aj podmienky ich používania.
                  
               
                     (2)
                  
                  
                     Vykonávacím nariadením Komisie (EÚ) č. 872/2012 (3) sa prijal zoznam aromatických látok, ktorý sa zapracoval do časti A prílohy I k nariadeniu (ES) č. 1334/2008.
                  
               
                     (3)
                  
                  
                     Uvedený zoznam možno aktualizovať v súlade so spoločným postupom, ktorý sa uvádza v článku 3 ods. 1 nariadenia (ES) č. 1331/2008, a to buď na podnet Komisie, alebo po podaní žiadosti zo strany členského štátu alebo zainteresovanej strany.
                  
               
                     (4)
                  
                  
                     V časti A zoznamu Únie sú uvedené aromatické látky, ktoré prešli procesom hodnotenia a ku ktorým nie sú priradené žiadne poznámky pod čiarou, a aromatické látky v štádiu hodnotenia, ku ktorým sú priradené poznámky pod čiarou 1 až 4.
                  
               
                     (5)
                  
                  
                     Látky kofeín [číslo FL 16.016] a teobromín [číslo FL 16.032] boli uvedené s poznámkou pod čiarou 1, podľa ktorej musí hodnotenie týchto látok dokončiť Európsky úrad pre bezpečnosť potravín (ďalej len „úrad“).
                  
               
                     (6)
                  
                  
                     Dňa 31. januára 2017 úrad dokončil hodnotenie bezpečnosti kofeínu [číslo FL 16.016] a teobromínu [číslo FL 16.032], ak sa používajú ako aromatické látky (4), a dospel k záveru, že ich použitie ako aromatické látky nevyvoláva na základe ich odhadovaných úrovní príjmu v určitých kategóriách potravín obavy o bezpečnosť. Podmienky používania uvedené v zozname Únie sa preto môžu zachovať.
                  
               
                     (7)
                  
                  
                     Preto by kofeín [číslo FL 16.016] a teobromín [číslo FL 16.032] mali byť uvedené ako zhodnotené látky v zozname Únie s aromatickými látkami bez odkazu na poznámku pod čiarou, ktorý sa nachádza v ich súčasných zápisoch v zozname Únie.
                  
               
                     (8)
                  
                  
                     Časť A prílohy I k nariadeniu (ES) č. 1334/2008 by sa preto mala zodpovedajúcim spôsobom zmeniť.
                  
               
                     (9)
                  
                  
                     Opatrenia stanovené v tomto nariadení sú v súlade so stanoviskom Stáleho výboru pre rastliny, zvieratá, potraviny a krmivá,
                  
               PRIJALA TOTO NARIADENIE:
         
            Článok 1
            Časť A prílohy I k nariadeniu (ES) č. 1334/2008 sa mení v súlade s prílohou k tomuto nariadeniu.
         
         
            Článok 2
            Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej Únie.
         
         
            Toto nariadenie je záväzné v celom rozsahu a priamo uplatniteľné vo všetkých členských štátoch.
            V Bruseli 4. októbra 2018
            
               
                  Za Komisiu
               
               
                  predseda
               
               Jean-Claude JUNCKER
            
         
         
            (1)  Ú. v. EÚ L 354, 31.12.2008, s. 34.
         
            (2)  Ú. v. EÚ L 354, 31.12.2008, s. 1.
         
            (3)  Vykonávacie nariadenie Komisie (EÚ) č. 872/2012 z 1. októbra 2012, ktorým sa prijíma zoznam aromatických látok stanovený nariadením Európskeho parlamentu a Rady (ES) č. 2232/96 a zapracúva sa do prílohy I k nariadeniu Európskeho parlamentu a Rady (ES) č. 1334/2008 a ktorým sa zrušuje nariadenie Komisie (ES) č. 1565/2000 a rozhodnutie Komisie 1999/217/ES (Ú. v. EÚ L 267, 2.10.2012, s. 1).
         
            (4)  Vestník EFSA (EFSA Journal) (2017) 15(4):4729.
      
      
         
            PRÍLOHA
            Príloha I k nariadeniu (ES) č. 1334/2008 sa mení takto:
            
                        1.
                     
                     
                        V časti A oddiele 2 sa zápis týkajúci sa čísla FL 16.016 nahrádza takto:
                        
                                    „16.016
                                 
                                 
                                    kofeín
                                 
                                 
                                    58-08-2
                                 
                                 
                                     
                                 
                                 
                                    11741
                                 
                                 
                                     
                                 
                                 
                                    obmedzenia pri používaní ako aromatická látka:
                                    v kategórii 1 – najviac 70 mg/kg,
                                    v kategórii 3 – najviac 70 mg/kg,
                                    v kategórii 5 – najviac 100 mg/kg,
                                    v kategórii 14.1 – najviac 150 mg/kg
                                 
                                 
                                     
                                 
                                 
                                    EFSA“
                                 
                              
                  
                        2.
                     
                     
                        V časti A oddiele 2 sa zápis týkajúci sa čísla FL 16.032 nahrádza takto:
                        
                                    „16.032
                                 
                                 
                                    teobromín
                                 
                                 
                                    83-67-0
                                 
                                 
                                     
                                 
                                 
                                     
                                 
                                 
                                     
                                 
                                 
                                    obmedzenia pri používaní ako aromatická látka:
                                    v kategórii 1 – najviac 70 mg/kg,
                                    v kategórii 14.1 – najviac 100 mg/kg
                                 
                                 
                                     
                                 
                                 
                                    EFSA“